**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 30.06.2018, ora 08.00 – 01.07.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 01.07.2018, ora 7.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la data de 30.06.2018, la ora 15.45, Actualizarea de Avertizare hidrologică nr. 42-COD GALBEN, PORTOCALIU şi ROŞU, valabilă în intervalul 30.06.2018, ora 16.00-02.07.2018, ora 16.00, vizând producerea de scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, astfel:**

**Cod Galben:**

**- În intervalul 30.06.2018, ora 16:00 – 30.06.2018, ora 24:00,** pe râurile din bazinele hidrografice: sectorul românesc al Tisei, Vişeu, Iza, Tur, Lăpuş **(judeţele Maramureş şi Satu Mare),** Someşul Mare **(judeţul Bistriţa Năsăud),** Mureş – bazin superior şi afluenţi amonte confluenţă Comlod **(****judeţele Harghita şi Mureş)**, Târnava Mică – bazin superior şi afluenţi bazin mijlociu, Târnava Mare – bazin superior şi afluenţi bazin mijlociu (**judeţele Harghita, Mureş şi Sibiu**), Argeş – bazin superior şi afluenţi bazin mijlociu şi inferior **(judeţele Argeş, Dâmboviţa, Giurgiu, Teleorman şi Ilfov)** şi pe râurile din Dobrogea **(judeţele Constanţa şi Tulcea).**

- **În intervalul 30.06.2018, ora 16:00 – 02.07.2018, ora 16:00,** pe râurile din bazinele hidrografice: Olt – bazin superior şi mijlociu **(judeţele Harghita, Covasna, Braşov, Sibiu),** Ialomiţa **(judeţele Dâmboviţa, Prahova şi Ialomiţa),** Buzău **(judeţele Braşov, Covasna, Buzău şi Brăila),** Rm. Sărat **(judeţele Vrancea şi Buzău),** Putna **(judeţul Vrancea),** Trotuş **(judeţele Harghita, Neamţ, Bacӑu şi Covasna),** Suceava, Moldova, Bistriţa **(judeţele Suceava, Neamţ şi Harghita)**,Bârlad **(judeţele Iaşi, Neamţ, Bacӑu, Vaslui, Vrancea şi Galaţi),** Siret – sector amonte confluenţӑ Trotuş **(judeţele Suceava, Botoşani, Iaşi, Neamţ, Bacău şi Vrancea),** Siret – afluenţii mici aferenţi sectorului aval Ac. Galbeni **(judeţele Bacău, Vrancea şi Galaţi),** Prut sector amonte Ac. Stânca Costeşti şi afluenţii aferenţi sectorului aval Ac. Stânca Costeşti **(judeţele Botoşani, Iaşi, Vaslui şi Galaţi).**

**COD PORTOCALIU**

**- În intervalul 30.06.2018, ora 16:00 – 30.06.2018, ora 24:00,** pe râurile din bazinele hidrografice:Olt – afluenţii aferenţi sectorului aval S.H. Hoghiz – amonte Ac. Drăgăşani **(judeţele Harghita, Braşov, Sibiu, Vâlcea, Argeş şi Olt),** Argeş – bazin superior, Dâmboviţa – bazin superior **(judeţele Argeş şi Dâmboviţa),** Trotuş – bazin amonte S.H. Târgu Ocna **(judeţele Harghita, Covasna şi Bacӑu),** Suceava – bazin superior şi afluenţi bazin mijlociu şi inferior, Moldova, Bistriţa – bazin superior şi afluenţi bazin mijlociu şi inferior **(judeţele Suceava, Neamţ şi Harghita),** Siret – afluenţii mici aferenţi sectorului aval S.H. Adjudul Vechi **(judeţele Vrancea şi Galaţi).**

**- În intervalul 30.06.2018, ora 16:00 – 01.07.2018, ora 16:00,** pe râurile din bazinele hidrografice: Olt – bazin superior amonte S.H. Hoghiz, **(judeţele Harghita, Covasna şi Braşov),** Ialomiţa–bazin superior şi afluenţi bazin mijlociu, Prahova **(judeţele Dâmboviţa, Prahova şi Ialomiţa)**, Buzău – bazin superior şi afluenţi bazin mijlociu **(judeţele: Braşov, Covasna şi Buzău),** Trotuş – bazin aval S.H. Târgu Ocna **(judeţele Bacӑu, Neamţ şi Covasna),** Bârlad – bazin superior şi afluenţiaferenţi sectorului aval S.H. Bârlad **(judeţele Iaşi, Neamţ, Bacӑu, Vaslui, Vrancea şi Galaţi),** Siret – curs inferior aval confluenţӑ Trotuş **(judeţele Vrancea şi Galaţi),** Jijia **(judeţele Botoşani şi Iaşi)**, Prut – afluenţii aferenţi sectorului amonte confluenţӑ Jijia **(judeţele Botoşani şi Iaşi).**

**COD ROŞU:**

**- În intervalul 30.06.2018, ora 16:00 – 30.06.2018, ora 24:00,** pe râurile din bazinele hidrografice: Tӑrlung – bazin mijlociu şi inferior **(judeţele Covasna şi Braşov),** Trotuş – bazin aval S.H. Târgu Ocna **(judeţele Bacӑu şi Covasna).**

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

***-*** *Argeş, Bacău, Bistriţa-Năsăud, Botoşani, Braşov, Brăila, Buzău, Constanţa, Covasna, Dâmboviţa, Galaţi, Giurgiu, Harghita, Ialomiţa, Iaşi, Ilfov, Maramureş, Mureş, Neamţ, Prahova, Satu Mare, Sibiu, Suceava, Vaslui, Vrancea, Teleorman şi Tulcea (27 Prefecturi)****-Cod Galben***

***-*** *Argeş, Bacău, Botoşani, Braşov, Buzău, Covasna, Dâmboviţa, Galaţi, Harghita, Ialomiţa, Iaşi, Neamţ, Olt, Prahova, Sibiu, Suceava, Vaslui, Vâlcea şi Vrancea (19 Prefecturi)-* ***Cod Portocaliu***

***-*** *Bacău, Braşov şi Covasna (3 Prefecturi)-* ***Cod Roşu***

**Debitele au fost, în general, în creştere** ca urmare a precipitaţiilor căzute în interval şi propagării, exceptând râurile din Dobrogea unde au fost în scădere.

***Scurgeri importante pe versanţi, torenţi, pâraie, viituri rapide cu efecte de inundaţii locale şi creşteri rapide de niveluri şi debite cu depăşiri ale COTELOR DE APĂRARE, s-au produs pe unele râuri mici din nordul, centrul şi estul ţării şi din zonele de deal şi de munte.***

În interval s-au situat peste:

- **COTELE DE PERICOL** râurile la staţiile hidrometrice: Cormoş – Brăduţ (230+10)-jud. CV, Râmna – Gropa Tufei (350+48)-jud.VN, Drâslea – Drâslea (300)-jud. BT, Homorodul Mare – Sânpaul (350)-jud.HG;

- **COTELE DE INUNDAȚIE** râurile la stațiile hidrometrice: Negel – Măgura (150+20)-jud.BC;

- **COTELE DE ATENȚIE** râurile la stațiile hidrometrice: Brad – Luncoiu (200+4)-jud.HD, Radâmna – Radâmna (130+20)-jud.CS, Târlung – Lunca Mărcuş (190)-jud.CV, Cricovul Dulce – Băltiţa (200+35)-jud.PH, Slănic – Cernăteşti (200+8)-jud.BZ, Moldova – Prisaca Dornei (250+8)-jud.SV, Tomnatec – Drăgoioasa (50+15)-jud.SV, Suceava – Brodina (250)-jud.SV, Cracău – Magazia (130+2)-jud. NT, Jijia-Dorohoi (360+59)-jud. BT;

Se situează peste:

- **COTELE DE INUNDAȚIE** râurile la stațiile hidrometrice: Râul Negru – Lemnia (390+29)-jud.CV, Olt – Hoghiz (350+8)-jud.BV, Mirceşti – Putna (500+6)-jud.VN, Buzău – Sita Buzăului (275+23)-jud.CV;

- **COTELE DE ATENȚIE** râurile la stațiile hidrometrice: Bega Veche – Cenei (320+4)-jud.TM, Covasna – Boroşneul Mare (400+1)-jud.CV, Râul Negru – Reci (300+24)-jud.CV, Olt – Micfalău (210+2)-jud.CV, Caşin – Plăieşii de Jos (100+2)-jud.HG, Covsna – Covasna (80+20)-jud.CV, Tazlăul Sărat – Lucăceşti (200)-jud.BC, Oituz – Ferăstrău (180+35)-jud.BC, Trotuş – Lunca de Sus (80+18)-jud.HG, Negel – Măgura (80+50)-jud.BC, Bistriţa – Frumosu (250+8)-jud.NT, Miletin – Sipote (150+47)-jud.IS, Sitna – Todireni (250+14)-jud.BT, Horincea – Găneşti (200+40)-jud.GL;

În interval a fost emisă o **ATENŢIONARE HIDROLOGICĂ** și o **AVERTIZARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ** nr. 42 din 30.06.2018.

**Debitele vor fi în general în creştere ca urmare a** precipitaţiilor prognozate şi propagării. Sunt posibile scurgeri importante pe versanţi, torenţi, pâraie, viituri rapide cu efecte de inundaţii locale şi creşteri rapide de niveluri şi debite cu depăşiri ale **COTELOR DE APĂRARE**, mai ales pe unele râuri mici din nordul, centrul şi estul ţării şi din zonele de deal şi de munte.

Se menţine **AVERTIZAREA HIDROLOGICĂ** nr. 42 din 30.06.2018.

**DUNĂRE**

**Debitul la intrarea în ţară** (secţiunea Baziaş) în intervalul 30.06.2018 – 01.07.2018 **a fost staţionar, având valoarea de 4400 m3/s**, sub media multianuală a lunii **iunie (6400 m3/s) şi iulie (5350 mc/s).**

În aval de Porţile de Fier debitele au fost în creștere la Gruia și pe sectorul Galați – Tulcea, și în scădere pe sectorul Calafat – Brăila.

**Debitul la intrarea în ţară** (secţiunea Baziaş) **va fi** **în creştere (4500 m3/s).**

În aval de Porţile de Fier debitele vor fi în creştere pe sectorul Gruia – Calafat, in scădere pe sectorul Bechet – Tulcea.

**2.** **Situaţia meteorologică în intervalul 30.06.2018, ora 08.00 –01.07.2018, ora 06.00**

**Administraţia Naţională de Meteorologie (A.N.M.) a emis în data de 30.06.2018, la ora 10.00, Actualizarea de avertizare meteorologică nr. 44, cod Galben şi PORTOCALIU:**

**-COD GALBEN - cantități însemnate de apă, instabilitate atmosferică în intervalul 30.06.2018, ora 10:00 – 01.07.2018, ora 06:00-** În intervalul menționat, în Moldova, local în Transilvania și Maramureș, precum și în jumătatea de nord a Munteniei și în zona montană a Olteniei, vor fi perioade cu instabilitate atmosferică accentuată, ce se va manifesta prin averse cu caracter torențial, descărcări electrice și intensificări ale vântului cu aspect de vijelie.

Prin acumulare sau în intervale scurte de timp se vor înregistra cantități de apă de peste 20...25 l/mp și izolat 40…50 l/mp;

**-COD PORTOCALIU- ploi abundente în intervalul 30.06.2018, ora 10:00 – 30.06.2018, ora 23:00**- **Local în Moldova, precum și în zona Carpaților Orientali și Meridionali temporar va ploua abundent și se vor acumula cantități de apă de 50 l/mp și izolat 60…70 l/mp.**

**Notă: Manifestări ale instabilității atmosferice vor fi și în celelalte regiuni, dar pe arii mai restrânse și pentru intervale mai scurte de timp**.

Această actualizare de avertizare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:*

- *Alba, Argeş, Bistriţa-Năsăud, Braşov, Brăila, Buzău, Caraş-Severin, Dâmboviţa, Galaţi, Gorj, Harghita, Hunedoara, Maramureş, Mureş, Prahova, Sibiu, Vaslui, Vâlcea şi Vrancea (19 prefecturi)- COD GALBEN*

*- Bacău, Botoşani, Braşov, Covasna, Harghita, Iaşi, Neamţ, Sibiu şi Suceava (9 prefecturi)-COD PORTOCALIU.*

**În ţară,** în jumătatea de est a țării vremea a fost instabilă, cu înnorări temporar accentuate, averse, însoțite și de descărcări electrice, pe arii extinse ziua și în restrângere treptată noaptea. Aversele au mai avut și caracter torențial, astfel încât cantitățile de apă, prin acumulare sau în intervale scurte de timp, au depășit local 15...25 l/mp și punctiform, mai ales în Transilvania și zona Carpaților Meridionali, 40...50 l/mp. În restul teritoriului, cerul a fost variabil, iar ploi slabe s-au semnalat local în Banat, vestul Transilvaniei și izolat în Crișana și Oltenia. Vântul a prezentat intensificări temporare în centru, est și pe crestele montane, dar de scurtă durată și în timpul ploilor, care pe raza județului Teleorman au luat aspect de vijelie. Temperaturile maxime, ușor mai scăzute față de cele normale ale perioadei în majoritatea zonelor, s-au încadrat între 17 grade la Rădăuți și Cotnari și 30 de grade la Turnu Măgurele, Târgu Jiu, Caracal, Drobeta Turnu Severin, Craiova, Zimnicea și Bechet. Valorile termice la ora 06.00 erau cuprinse între 7 grade la Câmpeni și Borod și 18 grade la Zimnicea și Giurgiu.

OBSERVAȚII - *De ieri dimineață de la ora 06.00 au fost în vigoare 22 mesaje de fenomene meteorologice periculoase imediate, dintre care 19 atenționări cod galben, 6 emise de CNPM București pentru Muntenia, 5 de SRPV Sibiu, 3 de SRPV Constanța, 2 de SRPV Craiova și SRPV Cluj și 1 de SRPV Timișoara și 3 avertizări cod portocaliu, 2 emise de SRPV Cluj și 1 de SRPV Bacău.*

**La Bucureşti** vremea a fost, în general, instabilă. Cerul a avut înnorări și a plouat slab la începutul zilei și din nou în prima parte a nopții, când au fost averse, moderate cantitativ (până la 16 l/mp), mai ales în cartierele din vestul și centrul orașului. Vântul a suflat slab până la moderat. Temperatura maximă a fost de 26 de grade la Afumați și Băneasa și de 27 de grade la Filaret, iar la ora 06.00 se înregistrau 15 grade la Afumați și Băneasa și 16 grade la Filaret.

**3. Prognoza meteorologică în intervalul 01.07.2018, ora 08.00 –02.07.2018, ora 08.00**

**În ţară,** vremea se va ameliora sub aspectul precipitatiilor, dar va fi răcoroasă. Ziua, vor mai fi înnorări, ploi de scurtă durată și, posibil, descărcări electrice, pe arii restrânse în nordul, centrul și estul țării și izolat în restul teritoriului, iar noaptea cerul va fi variabil la senin. La munte, la altitudini de peste 1800 m, mai ales în Carpații Meridionali, vor fi posibile trecător și precipitații, slabe cantitativ, sub formă de lapoviță sau ninsoare. Vântul va sufla slab și moderat, cu unele intensificări îndeosebi pe crestele montane. Temperaturile maxime se vor încadra între 17...18 grade în nordul țării și în depresiuni și 26...27 de grade în regiunile sudice, iar cele minime vor fi cuprinse între 5 și 15 grade, mai ridicate, spre 18 grade, pe litoral.

**La Bucureşti** vremea se va ameliora sub aspectul precipitațiilor, dar va fi răcoroasă. Cerul va fi temporar noros și, trecător, îndeosebi în primele ore ale zilei, vor fi condiții de ploaie slabă, apoi cerul se va degaja treptat. Vântul va sufla slab și moderat. Temperatura maximă va fi de 25...26 de grade, iar cea minimă de 11...13 grade.

***II. CALITATEA APELOR***

**1.1. Pe fluviul Dunărea**

Nu au fost semnalate evenimente deosebite.

**1.2. Pe râurile interioare**

**S.G.A. Iași şi G.N.M.-C.J. Iaşi** revin cu informaţii referitoare la producerea la data de 29.06.2018, în jurul orei 17.50, a unei poluări cu uleiuri și hidrocarburi a cursurilor de apă Valea Adâncă (tronson casetat S.C. Fortus S.A.) și Nicolina hm 28 - 41, (de la confluenţa cu Valea Adâncă până la podul CUG) pe raza municipiului Iași. Nu se cunoaşte sursa poluării.

SC FORTUS SA a intervenit cu argilă într-un cămin alăturat de pe rețeaua ce vine din exterior, situat la cca 10 m față de căminul de vizitare al sistemul de colectare ape pluviale al SC FORTUS SA, sistând astfel evacuarea de ape impurificate cu produse petroliere în c.a. Valea Adâncă.

Acțiuni desfășurate la data de 30.06.2018 de echipe de intervenție formate din specialiști din cadrul SGA Iași:

- au fost finalizate analizele de calitate a apei prelevate de SGA Iaşi (tabel).

- au fost verificate și înlocuite barajele existente montate la data de 29.06.2018;

- au mai fost montate 8 baraje plutitoare absorbante specific, aferente sistemului watman pe c.a. Nicolina și unu pe c.a. Valea Adâncă;

- s-a procedat la colectarea substanțelor poluante de pe luciul apei într-un butoi metalic;

- au fost împrăștiate noi materiale absorbante( turbă și lavete) pe suprafața apei amonte de barajele plutitoare în vederea reținerii și colectării irizațiilor și pelicolelor opalescente.

- au fost recuperate materialele îmbibate cu poluant (lavete) acestea fiind stocate temporar în butoaie metalice pentru a fi predate în vederea neutralizării.

SC FORTUS SA în continuare acționeaza la ieșirea din caseta pe c.a. Valea Adâncă, schimbând ori de câte ori este necesar barajele existente din pânză de sac și paie, împrăștiind și material absorbant (turba).Totodată colectează substanța poluantă de pe luciul de apă reținuta de baraje în butoaie metalice.

Ca urmare a acțiunilor derulate și a verificărilor făcute pe c.a. Nicolina nu s-a constatat afectarea albiei în aval de Stația hidrometrică Iași situată în aval la cca 300 m de Pod CUG.

SC FORTUS SA in continuare supraveghează punctele de descărcare ape pluviale în c.a. Valea Adâncă și conflueța c.a.Valea Adânca cu c.a. Nicolina. S-a acționat în vederea schimbării filtrelor, tăierii vegetației cu retenții de impurități, răspândirii de material absorbant și a colectării amestecului de apă impurificată (20,000 litri). S-au igienizat zonele adiacente platformei SRA și s-a procedat la verificarea canalului de ape pluviale - nu se constată scurgeri de ulei mineral.

- înlocuirea celor 46 de baraje absorbante de pe c.a. Nicolina și amplasarea unui (1) baraj nou, în lungime totală de 138 ml;

- răspândirea de noi materiale absorbante pe suprafața apei pe toate sectoarele de râu afectate (1590 kg de materiale absorbante - Spill-Sorb, HEG, GLOBAL; lavete şi perne absorbante).

- recuperarea materialelor îmbibate cu poluant (lavete, rulouri, perne absorbante), acestea fiind transportate în pubele, butoaie metalice și de plastic. Aceste materiale îmbibate cu poluant sunt descărcate în remorci protejate cu folie, care ulterior vor fi trimise spre neutralizare.

Cantitatea de materiale absorbante colectată și stocată în vederea neutralizării este de aprox. 6 tone.

Substanța poluantă colectată de pe luciul apei este depozitată temporar într-o basa de cca.5 mc, basa protejata cu folie, în care până acum s-a depozitat cca.3 mc, cantitate care ulterior va fi trimisă spre neutralizare.

S.G.A. Iași și A.B.A. Prut Bârlad continuă investigaţiile pentru identificarea poluatorului. Se va reveni cu informaţii.

Tabel. Rezultatele analizelor fizico-chimice efectuate de catre laboratorul ABA PRUT-BÂRLAD

|  |  |  |  |  |  |
| --- | --- | --- | --- | --- | --- |
| Data | Punct recoltare | Indicatori calitate | | | |
| pH (unit.pH) | CCO-Cr (mg/l) | NH4+ (mg/l) | Substante extractibile (mg/l) |
| 29.06.2018 | Sursa poluare – camin incinta Fortus S.A. langa S.R.A | 7.89 | 809 | < LOQ | pelicula>1000 mg/l |
| c.a. Valea Adanca – intrare zona casetata | 8.19 | 203 | 0.39 | < LOQ |
| c.a. Valea Adanca – iesire zona casetata | 8.31 | 196 | 0.18 | **295** |
| c.a. Nicolina – amonte 200 m confluenta cu c.a. Valea Adanca | 7.81 | 252 | 0.315 | < LOQ |
| c.a. Nicolina –aval confluenta cu c.a. Valea Adanca pod OMV Nicolina | 7.89 | 314 | 0.13 | < LOQ |

**Notă:** valorile indicatorului de calitate „substanţe extractibile” din probele de apă prelevate din c.a Nicolina şi Valea Adâncă, sunt în limite normale ( < 5mg/l, conform HG 188/2002, privind evacuarea de ape uzate pentru substanţe extractibile cu solvenţ), cu excepţia zonei incintei Fortus SA.

**1.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

**1. În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 28.06.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 29.06.2018 - 30.06.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE